Source: http://old.ad-astra.ro/whoswho/view_profile.php?user_id=3575&lang=ro
Timestamp: 2019-07-16 02:27:00+00:00

Document:
Centre Hospitalier Universitaire de Saint-Etienne, Saint-Etienne, Franţa
Interese: celulele stromale mezenchimale, sindroame mielodisplazice, proteinele de adeziune focala
Studiile pe care le-am realizat au avut drept scop intelegerea rolului micromediului medular in patogeneza sindroamelor mielodisplazice, tinandu-se cont de faptul ca celulele stromale mezenchimale (CSM), componente principale ale micromediului, mediaza contactele directe cu celulele precursoare hematopoietice (CPH).
Obiectivele tezei mele de doctorat au fost: de a evalua deficientele de crestere ale CSM izolate de la pacientii cu sindroame mielodisplazice (SMD)prin comparatie cu celulele normale izolate de la donatorii sanatosi, de a explora profilul lor de aderenta, de a identifica substraturile moleculare ale aderentelor focale (AF) pe care CSM le formeaza si, in final de a realiza corelatii intre aceste proteine cu anomaliile functionale ale CSM, precum si cu disfunctiile de crestere identificate in compartimentul hematopoietic conex. Pentru inceput am imaginat un protocol de selectie imunomagnetica a CSM bazat pe expresia a doi marcheri specifici, STRO-1 si CD73, in scopul de a obtine preparate celulare conforme exigentelor cerute de Mesenchymal and Tissue Stem Cell Committee of the International Society for Cellular Therapy. Apoi am evaluat profilul lor de adeziune si caracteristicile lor de crestere in cultura (comparand fractiile izolate de la pacientii cu SMD cu celulele normale). Testele functionale au demonstrat ca CSM ale pacientilor cu SMD prezinta un declin continuu al proliferarii si capacitatii clonogenice pe parcursul celor 14 zile de cultura, in absenta oricaror semnalizari din partea CPH. Deficientele de crestere ale CSM s-au corelat semnificativ cu descresterea expresiei a doua molecule de adeziune CD44 si CD49e(&#945;5-integrina). In plus si potentialul clonogenic al CPH, care este mediat prin contacte directe cu stroma a fost afectat prin scaderea expresiei moleculei CD49e. In final am realizat experimente de imunofluorescenta pentru a evalua expresia a doua proteine AF, paxilina si pFAK [Y397], precum si a doua molecule care controleaza activitatea acestora, HSP90&#945;&#946; si p130CAS la nivelul CSM. Analiza acestor proteine a relevat faptul ca exista diferente calitative si cantitative de expresie a acestor proteine intre stroma displazica si cea normala, iar analiza colocalizarii a aratat o puternica asociere a paxilinei, pFAK si HSP90&#945;&#946; la nivel nuclear in CSM patologice. Expresia crescuta si puternica colocalizare nucleara a proteinelor AF la HSP90&#945;&#946; s-au corelat cu un avantaj proliferativ important al CSM selectate de la pacientii cu anemii refractare cu exces de blasti (AREB)si cu diminuarea capacitatii clonogenice a CPH. Aceste rezultate deschid oportunitati interesante pentru terapia SMD daca se tine cont de faptul ca proteinele AF intervin in interactiunile CPH-CSM si ca molecula FAK este o proteina client a HSP90&#945;&#946;, toate acestea sprijinind utilizarea inhibitorilor de HSP90&#945;&#946; in tratamentul adjuvant al SMD.
Rezultatele acestui studiu au fost diseminate in doua publicatii relevante pentru domeniu:
&#61656;	and Stem Cells and Development (Carmen Mariana Aanei, Pascale Flandrin, Florin Zugun Eloae, Eugen Carasevici, Denis Guyotat, Eric Wattel, Lydia Campos, Intrinsic growth deficiencies of mesenchymal stromal cells (MSCs) in myelodysplastic syndromes (MDS), Stem Cells and Development (2012); 21(10):1604-15 [PubMed: 21933023 ]). Acest articol a fost desemnat intre primele cinci "High Impact Articles" ale revistei Stem Cells and Development review (July issue).
In plus aceste articole au fost deja citate de o recenzie asupra anomaliilor intalnite la nivelul stromei in SMD (Raaijmakers, Int J Hematol 2012)cat si de alte doua articole din domeniu Santamaria, Haematologica 2012 si Susanta K. Hui, PLoS ONE 2012.
De asemenea, rezultatele au fost prezentate la diverse evenimente stiintifice. Ultimul a fost AACR Annual Meeting 2012 unde American Association for Cancer Research Committee mi-a acordat distinctia "Highly Rated Paper" pentru abstractul "Adhesion-mediated dysfunctions in myelodysplastic syndromes microenvironment" care a fost cotat intre primele 2.5% din 5757 inregistrate in competitie.

References: CSM 
 CSM 
 CSM 
 CSM 
 CSM 
 CSM 
 CSM